Nagu lubatud, räägin ka "köögi"-poolest. Kui enne reisi kolmapäeval kalendri lahti tegin, siis muud auku ei leidnud, kui sama nädala pühapäevast +10 päeva. Tundus mõistlik nii ma ka helistasin Estravelisse. Nende kodulehelt valisin Ülemiste kontorit ja küsisin, kes oskab puhkusereise müüa. Neiu (Gertu Kallas), kes toru võttis, ütles et saab hakkama. Ta kiirelt vaatas võimalused läbi  (tavaliselt puhkusereisid väljuvad laupäeval) ja soovitas Kreetat, sest muid võimalusi eriti polnud. Kreeta mulle sobis, mälestused olid head, hind sobis ja väljumine soovitud pühapäeval. Valisin ka hotelli nimekirjast, mida Gertu saatis. Nimekirjas oli umbes kümmekond hotelli koos veeb-linkidega ja reisipakkujaga (Novatours ja Teztour). Lappasin lingid läbi, Star-Beach tundus õige valik, veebis vattasin, et isegi auhinnatud neljatärniline hotell veepargi kõrval. Reisikorraldajaks oli Teztour, lätlaste üritus,  mis toimetab edukalt ka meil. Andsin valikust teada Gertule, tema lubas toasaadavust kontrollida ja saata maksmiseks sobiv dokument (tellimuskinnitus). Kinnitus ilustui tuli meilile. Maksetähtajaks oli 1 päev, mis on ka arusaadav, sest lend on ju sama nädala pühapäev. Mõtlesin, et õhtul kontrollin poja passikehtivuse ja maksan ilusti ära. Paarikümne minuti pärast juba uus kiri Gertult: "Annan teada, et kuna reisini on jäänud vähem kui nädal, siis reisikorraldaja (Tez Tour) palub makset kohe.Saan hoida  broneeringut ilma makseta täna kuni 16:30." WTF! Kas pean töölt ära minema, et dokumente kontrollima? Oli ju juttu, et 1 päev, mis nüüd siis? Helistasin Gertule ja tuletasin talle meelde, et ta on juba väljastanud ametliku dokumendi ja ei ole ilus selliseid kirju saata. Pikka pigistamise peale pikendati maksetähtaeg tagasi ühele päevale. Bravo! Mis siis ikka, koos pojaga vaatasime hotelli ja läeduses oleva veepargi üle, pojal silmad säravad, tahab kohe minna! No ma siis maksin reisi ära.